 Proza - sf: - Cripta+Craterul de Mircea URiAN poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > RUiNENBURG... (Proza) > Sinagoga ... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 76992 Cripta+Craterul' > Vizionari: 2755 > Cripta+Craterul proza [ stiintifico-Fantastica ] - - - - - - - - - - - - - - - - - - - - - - - - - de Mircea URiAN [Affectator ] 2004-06-18 | | Mircea URiAN CRiPTA "il est doux, au milieu du renversement general, de pressentir les plans de la divinite." Joseph de MAiSTRE Am coborat cu fereala treptele pe care scurgerea timpului le facuse foarte alunecoase, pana ce am ajuns in pivnita pe care batranul initiat (al carui nume am sa-l trec sub tacere aici) o numea cu respect si afectiune "Cripta" lui, de fapt o incapere modesta, destul de spatioasa, din pietre vechi de rau, dar perfect uscate, fara pic de umezeala sau mucegai pe ele, in ciuda trecerii anilor. De undeva de afara se auzea zgomotul usor, discret, al rauletului care curgea la numai cativa pasi de casa veche, in spatele gradinii, ca un zgomot de fundal ce completa atmosfera de mister. Pe pereti cateva reproduceri dupa operele alchimice din trecut, harti vechi, si mai ales, diagrame misterioase, desenate dupa vechi tratate kabalistice cu explicatii ebraice si completari in latina, totul si toate fara nici o ostentatie sau pretentie. Totul era vechi si modest acolo. Semnul celui "VECHi" era prezent peste tot. Biblioteca, fara sa fie mare, cuprindea cele mai importante opere, in limbi moarte si moderne, pe care si le-ar fi dorit orice ocultist vrednic de acest nume, si, dintr-o privire, am remarcat ATLANTiS, THE ANTEDiLUViAN WORLD a lui ignatius Donnelly din 1882, OPHiOLATREiA lui Hargrave Jennings (desi publicata fara numele autorului), amuzantul dar dificilul CRYPTONOMiCON, publicat nu cu mult timp inainte, DiCTiONNAiRE DES SCiENCES OCCULTES DE L’ABBe MiGNE, in cele doua tomuri din 1846, precum si altele cateva, pe care nu le voi mai mentiona aici, dar de care ma lovisem in cercetarile mele anterioare, sau despre care auzisem. Dupa ce ne-am asezat, eu pe un divan modest, plin de sparturi prin care umplutura din iarba de mare iesea la iveala in valuri generoase, iar batranul intr-un arhaic fotoliu care probabil mobilase vreun conac de tara pe vremea cand Napoleon era copil, ne-am apucat sa depanam amintiri din timpurile cand, copil eu insumi, ma jucasem in curtea casei lui, fara sa banuiesc atunci cu cine am de-a face. Dar anii trecusera, eu ma maturizasem, iar acum ma aflam in acelasi loc, dar intr-o cu totul alta faza a vietii mele. — stiu ce te aduce acum la mine, zise batranul initiat. Desi uneori erai la mii de mile departare de mine si de lumea in care ai crescut, eu te-am urmarit si ti-am supravegheat, fara sa intervin insa in experientele tale de viata, toate actele. Dar nu aveam voie, cum nu am nici acum voie, sa intervin, trebuia ca tu insuti sa doresti acel ceva care te aduce acum la mine. stiu acest lucru pentru ca acum patruzeci sau cincizeci de ani am trait si eu framantarile tale, si stiu ca tot ce-ai traversat in anii in care nu ne-am vazut trebuia sa te pregateasca pentru acest lucru. Te-ai revoltat impotriva lui Dumnezeu, ti-ai pierdut credinta, ai ajuns la disperare si ai cautat in ateism un leac pentru toate intrebarile la care n-ai primit nici un raspuns. Tot asa de bine ai fi putut sa te ocupi de magie neagra, altfel spus de vrajitorie sau goetie, rezultatul ar fi fost acelasi. N-ai putut intelege cum un Dumnezeu al iubirii a putut crea atata rautate, samavolnicie, suferinta si durere in aceasta lume si in toate celelalte pe care le-a creat. Dumnezeu, desi e infinit si Bunatate, a facut cu putinta ca aceasta lume sa fie un salas al raului, al mortii, al bolii, al canibalismului si al ferocitatii, al neomeniei omului fata de om si fata de animale. Dar daca ai sa incerci sa intelegi ceva mai bine ceea ce de fapt nu poate fi, decat cu aproximatie, inteles, daca ai sa pornesti in analiza ta de la faptul ca Dumnezeu si-a impus Siesi o singura limitare, aceea de a fi Unul si Unic, ai sa intelegi, poate, ca Dumnezeu nu se poate dedubla, ca ramane Unul si Acelasi, pentru simplul motiv ca nu pot fi doi, si prin urmare tot ce creeaza El nu poate fi (absolut) perfect, ca tot ceea ce emana din El nu este El, ci "un" "El minus ceva". Lumea aceasta nu este Dumnezeu, ci Dumnezeu minus ceva, deci perfectiunea absoluta nu poate exista in ea. Dumnezeu est Lumea plus ceva, Universul plus ceva. Verbul Divin nu este tot una cu Dumnezeu, ci Dumnezeu minus ceva, un Dumnezeu mai mic, daca vrei "Dumnezeu—1", iar dupa el urmeaza un "Dumnezeu—2", si tot asa mai departe pana cand va exista probabil ceva care ar fi "Dumnezeu—&#8734;" si care ar fi totusi ceva. Acest lucru trebuie sa te faca sa intelegi ca in univers nu exista nimic identic, nu exista doua lucruri sau fiinte identice, doua stari la fel. intre "-&#8734; si +&#8734;" vei gasi toata scara ierarhiilor posibile. stiu si aceea ca lucrul acesta nu te poate multumi si vei continua inca multa vreme sa vezi cauza raului (numai) in Dumnezeu, ca fiind singurul vinovat si responsabil de tot ce a creat si de modul in care a creat ce a creat. Aici batranul initiat se opri o clipa, ca pentru a observa efectul vorbelor lui asupra sufletului meu, dupa care continua pe acelasi ton, dar cuvintele lui apartineau acum acelui domeniu pe care nu am voie sa-l repet, sa-l reproduc. Tot ce am voie sa spun e ca : "Dumnezeu e, ca intr-o formula einsteiniana: GOD = Universe + ?". si mai pot doar sa spun ca am iesit din "Cripta" Lui ca dupa o vizita la un doctor, ceva mai usurat, dar fara sa fiu sigur ca aveam sa ma vindec. Acel "ceva", acel semn de intrebare, avea sa ma obsedeze ani in sir. Timpul insa, aceasta teratogena Creatie si Creatura a lui Dumnezeu, el insusi creator imperfect, avea sa-si descolaceasca si sa-si slabeasca inelele in care ma strangea, si sa mi-o dovedeasca. Nu l-am mai vazut niciodata pe batranul initiat. Parea ca, pentru mine cel putin, disparuse intr-o alta sfera, intr-un alt univers, intr-o alta dimensiune la care, inca, nu puteam ajunge. La cativa ani dupa ultima mea vizita la casa LUi de pe malul rauletului, am aflat ca albia acestuia isi modificase subit cursul, iar vechea casa, subrezita, fusese demolata nu cu mult timp in urma din ordinul autoritatilor. Pivnita misterioasa, "cripta" cu intreaga ei incarcatura de secrete kabalistice se afla acum sub cursul timpului si al apei, ca o imagine redusa a unei lumi antediluviene disparute. Dar mai stiam ca, din strafunduri, apelul ei avea sa ma urmareasca cu invitatii spre acel ceva ce nu va putea fi niciodata definit, iar de undeva, din alte planuri, chemarea unei alte porti, al unei alte cripte, se facea tot mai simtita. *** Mircea URiAN CRATERUL "il y a, depuis fort longtemps sur votre monde, un peuple d’&#234;tres dont l’ego est comparable a un bloc de pierre non encore degrossi. Ces &#234;tres sont non seulement semblables a vous tous mais aussi vivent un peu en vous tous de par la puissance de leur psychisme. ils sont issus des confins de votre univers et la destabilisation de leur sph&#232;re de vie les a contraints a s’incarner sous d’autres cieux pour parfaire leur evolution." transmis par Anne et Daniel LEUROiS-GiVAUDAN, Par l’Esprit du Soleil, Editions Arista * Cu putin inainte de sfarsitul celui de-al doilea razboi mondial, traia la Londra, in mijlocul unui sordid cartier muncitoresc, intr-o casa veche, din epoca victoriana, cu doar un petic de gradina in fata si cu un altul in spate, un batran modest, sters si infirm. Ramasese infirm inca de la varsta de saisprezece ani, cand un nefericit accident de vanatoare il adusese in aceasta stare. Mana, si mai ales ochiul nepriceput al unui invitat al lordului Wallace, pe a carui mosie traiau parintii lui, completate cu un glont magnum pornit dintr-o pusca de vanatoare de calibrul 12, il lasasera pe tanarul gonaci nenorocit pe toata viata. Cu soldul zdrobit, dar cu viata inca inaintea lui, se resemna, (caci ce altceva ar fi putut face), sa-si tarasca existenta-i mizerabila, iar acum, dupa o jumatate de secol, isi continua viata-i rutiniera din pensia modesta pe care tribunalul i-o fixase, si care ii ajungea doar atat cat sa nu moara de foame in aceasta Londra in care ratiile de razboi ale guvernului Maiestatii Sale Regelui si ale Primului Ministru se faceau tot mai mici pe masura ce conflagratia se prelungea. Nu avusese nici macar satisfactia, daca satisfactie se poate numi, de a-si gasi o tovarasa de viata, caci pentru o femeie, uneori nici un barbat sanatos nu e indeajuns de bun, daramite un infirm care-si tara existenta-i terna de pe o zi pe alta, si pe deasupra si sarac lipit pamantului. Neputand, din cauza saraciei si a infirmitatii, sa urmeze studii universitare, neputand munci intr-o fabrica, sau in orice alt loc, ducea o existenta sinistra, de pe urma careia isi faurise o filozofie personala, sinistra si ea, care-i tinea loc de dumnezeu si de crez religios. Cum nu-si putea permite luxul de a cumpara si citi carti scumpe, se multumea sa recupereze din locuri care nu se cuvin a fi mentionate aici, reziduuri ale unora care aveau prea multe in aceasta viata si care se descotoroseau de tot ce le prisosea. Adunase astfel, intr-o jumatate de secol, cateva carti de stiinte oculte, almanahuri ieftine cu unele subiecte ezoterice, reviste de vulgarizare a stiintei, si multe alte nimicuri, care insemnau acum, pentru el, totul. il atrageau in mod deosebit relatarile despre vechile populatii aztece sau cele ale Yucatanului, despre misterioasele ratiuni ale sacrificiilor lor sangeroase, cu ofrandele lor grotesti aduse lui Huitzilopochtli, Zeul razboiului, si orgiile sardanapalice de carne umana cu debordari de sange crud inchinate unui zeu al soarelui, patron al descompunerii universale, si pe care descompunere el o retraia in momentele de fata. si dupa o viata de cazne se vedea pe el insusi, in ipostaza victimei careia i se smulge inima, intins pe piatra de sacrificiu a acestei blestemate existente, ca intr-un lagar de exterminare, in vreme ce urletele lui, in locul unor rugaciuni de adorare, se inaltau spre infinituri de cruda nepasare cosmica si de canibalism divin. Dupa un raid al aviatiei germane de bombardament din timpul celebrei batalii a Angliei, cand cartierele periferice si zona docurilor fusesera atacate, initial din greseala, iar mai apoi deliberat, salvase de sub daramaturile unei case, doua mici cotarle, una alba, cealalta neagra, si plin de bucurie si de speranta le dusese acasa, iar acum, dupa patru ani, le transformase pe cele doua mici fiinte, botezate Alba si Nigra, in simboale ale polaritatii universului blestemat in care omul e supus legii contrariilor si al canibalismului cosmic, victima a unui Dumnezeu antropofag. isi petrecea fiecare clipa in tovarasia lor, vrand parca sa recupereze timpul pierdut in zecile de ani de solitudine, cand nu se bucurase de nici o companie, decat cea a visurilor lui de razbunare pe un univers ostil si dement. Avea acum doi parteneri ideali de dialog. Drept e ca dialogul se reducea la lectura cu voce tare a unor articole din mai sus mentionatele achizitii, si din clatinatul din cap al micilor fiinte ce se dovedeau cei mai docili si dezinteresati ascultatori, singurii care nu zambeau la auzul unor mici greseli de dictie, si care greseli, inevitabil, se strecoara in discursul oricarui muritor nefamiliarizat cu arta subtila a retoricii gaunoase. Dintr-o veche revista de spiritism, publicata inca inainte de Marele Razboi, auzise pentru prima oara de cartile a sasea si a saptea ale lui Moise cu incantatiile lor neobisnuite. in prezenta celor doua nobile animale, singurii lui prieteni, exersa acele incantatii magice care fac deliciul oricarui cautator de absolut sau de absurd, rostind uneori tremurat, alteori cu vioiciune, formulele sacre sau sacrilege ce faceau ecou huruitului avioanelor de vanatoare care, pe cerul capitalei, in volute gratioase, se cazneau intr-un efort disperat sa juguleze atacurile infernale ale initiatilor mortii. Caci batranul infirm nu avea cum sa stie, izolat cum era de decenii in modesta lui casuta, ca intr-o adevarata cusca a lui Faraday, ca in urma cu milioane de eoni, undeva, la marginea universului, reprezentantii un sistem muribund, crepuscular, primisera, cu aprobarea fortelor secrete ale Universului, permisiunea de a se stabili pe aceasta planeta. si odata cu ei, rituri infernale, ceremonii tainice si initieri negre, o intreaga recuzita de simboluri pervertite si de revelatii blasfematorii, cu accente dementiale si cacofonii tonitruante, cu posesiuni ale Hadesului etalate in straturi multiple, se vanzoleau in eter lasandu-si amprenta serpenticola asupra constiintelor carnale. Dar cum orice energie simte nevoia sa se incarneze, energiile tenebroase sosite din haurile si gropnitele de dincolo de spatiu si de timp, din hrubele dosnice ale anti-materiei, ale anti-spatiului si ale anti-timpului, probabil dintr-un anti-Dumnezeu, se materializasera, si acum luau chipul initiatilor mortii, semanand confuzie si haos in planurile de jos, in acel Mundus inferius evocat cu oroare de toti cei intelepti ai trecutului. si poate ca viata desertica a batranului infirm ar fi continuat. Ar fi continuat, monotona si sterila, ca orice existenta pe acest plan blestemat, daca de undeva, din spatii infinite si nedefinite, raspunzand ca un ecou invocarilor lui stangace, intr-o strafulgerare ce depasea universul sunetelor familiare, pe deasupra barierelor sonice impuse acestei lumi, moartea tentaculara nu s-ar fi prezentat, cu participarea demonica a initiatilor mortii, in falfairi supersonice si mistere nedeslusite. si astfel, fara zgomot, fara putinta de avertizare, fara posibilitatea de a fi presimtita de ochiul carnal, moartea se metamorfoza si ea. imbracand dimensiunile sinistre si grotesti ale unui Crater gigantic, intr-o clipita lua cu ea, in adancurile infernale ale acestuia, casuta modesta si pe cei trei locuitori ai ei, invitandu-i astfel la o calatorie gratuita si binevenita in profunzimea si misterele altor timpi si ale altor spatii. Spatii in care infirmitatea nu e pricina de suferinta, iar moartea nu e privita ca o binecuvantare si nici nu e asteptata cu usurare, o lume in care cainii nu sunt dezintegrati sub bombe de doua mii de livre. si Craterul, pe masura ce se latea si se adancea, cu un centru vizibil si o periferie in expansiune, patrundea pana in adancurile infernale ale pamantului mustind de ura, trezind la o noua existenta formele astrale si larvare ale cortegiului crepuscular. Ochiul avizat al initiatului ar fi putut zari, cum, iesind din tainitele de dincolo de spatii, formele astrale ale creaturilor aveau sa inunde cu puhoiul lor dimensiunile pamantului. Ar fi putut zari, cum navaleau legiunile de guzgani ai cosmosului, mari si grasi ca niste vitei, cu cozile lor multiple ; cum se repezeau in tumbe histrionice Chupacabrasii imortalizati de vizionarii Yucatanului in grotestile lor sculpturi. Lumea lor muribunda ii presimtise si-i astepta sa porneasca, ca o binecuvantata pedeapsa intru starpirea crimelor sfinte. i-ar fi vazut pe nagasii gigantici cu trupuri serpenticole si capete de oameni, inundand apele Orientului si infierbantand imaginatia cercetatorilor. Erau aratari pe care nici imaginatia suferinda a magistrului din Providence nu le-ar fi putut concepe, intr-atat de cumpliti si de sinistri, intr-atat de neobisnuiti se dovedeau razbunatorii si profitorii Craterului, ai acelei porti in spatele careia pandesc in continuare invadatorii ororilor noastre. * | index 'pageview'); 